5 Penepo, pano potwatelwa bu boloke pa mwanda wa lwitabijo,+ nanshi twikalei mu ndoe* na Leza kupityila kudi Mfumwetu Yesu Kidishitu,+2 kwine kotwamwena na lwitabijo lwetu muswelo wa kufikila mu kano kanye ka ku buntu bitupu mwine motwimene’mu;+ kadi tusangalei,* pa lukulupilo lwa ntumbo ya Leza.3 Ke enkapo pa kyakyo, ino tusangalei* ne mu byamalwa,+ mwanda tuyukile amba kyamalwa kiletanga kūminina;+4 kūminina nako, ngikadilo mitabijibwe;+ ngikadilo mitabijibwe nayo, lukulupilo,+5 lukulupilo nalo kelufikijangapo muntu ku kufwijibwa bumvu;+ mwanda buswe bwa Leza i bupungulwilwe mu mityima yetu kupityila ku mushipiditu ujila otwapelwe.+6 Mwanda, na bubine, potwadi tukidi bakōkekōke,+ Kidishitu wafwidile bantu ba kubulwa bwine Leza pa kitatyi kitungwe.7 Mwanda i bikomo muntu kufwila moloke; nansha padi bibwanya muntu kusomonwa kufwila muntu muyampe.8 Ino Leza wetulombola buswe bwandi mu uno muswelo amba, potwadi tukidi babipya-mambo, Kidishitu wetufwidile.+9 Nanshi, pano potwatelwa bu boloke pa mashi andi,+ po pene potukapanda ku bukalabale kupityila kwadi.+10 Mwanda shi potwadi balwana twapwanijibwe na Leza pa lufu lwa wandi Mwana,+ pano potwapwanijibwa, po pene potukapandijibwa na būmi bwandi.11 Ke enkapo pa kyakyo, ino kadi tusangalanga mudi Leza kupityila kudi Mfumwetu Yesu Kidishitu mwine wetupwanija.+12 O mwanda, monka mwātwelele bubi mu ino ntanda kupityila ku muntu umo ne lufu kupityila ku bubi,+ mo mwasambakenine ne lufu ku bantu bonso mwanda bonso balongele bubi+—.13 Mwanda bubi bwādi mu ino ntanda Bijila kebyaikele’ko, ino bubi kebulambikwangapo muntu shi kekudipo bijila.+14 Inoko lufu lwābikele bulopwe tamba pa Adama kufika ne pa Mosesa, enka ne pa boba bene kebalongelepo bubi na mwājilwidile Adama, mwine wiifwene na yewa wadi wa kwiya.+15 Ino kyabuntu kekidipo pamo bwa kilubo. Mwanda shi pa kilubo kya muntu umo bavule bafwile, nanshi kanye ka ku buntu bitupu ka Leza ne kyabuntu kyandi kya ku bitupu kyaapēne kupityila ku kanye ka ku buntu bitupu ka muntu umo,+ Yesu Kidishitu, nabyo po pene byavudīle* bavule bene!+16 Ne kadi, mobikadile na kyabuntu kya ku bitupu kemobyāfudilepo na muntu umo wālongele bubi.+ Mwanda butyibi bwātyibilwe kupwa kwa kilubo kimo i kuponejibwa,+ ino kyabuntu kyapēnwe kupwa kwa bilubo bivule i kutelwa bu boloke.+17 Mwanda shi pa kilubo kya muntu umo lufu lwābikele bulopwe kupityila kudi muntu’wa,+ nanshi boba batambula bungibungi bwa kanye ka ku buntu bitupu ne bwa kyabuntu kya ku bitupu kya boloke+ po pene nabo bakabikalanga bu balopwe+ mu būmi kupityila ku muntu umo, Yesu Kidishitu!+18 Nanshi, monka mwāponejibwe bantu ba miswelo yonso pa kilubo kimo,+ mo monka mwatelelwa ne bantu ba miswelo yonso+ bu boloke mwanda wa būmi pa kilongwa kimo kya kubingijibwa.+19 Mwanda monka mwālengeje kubulwa kikōkeji kwa muntu umo bavule ke babipya-mambo,+ ne kikōkeji kya muntu umo nakyo mo monka kikalengeja bavule ke boloke.+20 Ebiya Bijila byaiya kwilundila’ko amba kuluba kuvudile’ko.+ Ino kokwa kwadi kuvula bubi, po pene kanye ka ku buntu bitupu nako kadi kavudila’ko.21 Mwanda waka? Mwanda, monka mwābikadile bubi bulopwe pamo na lufu,+ mo monka musa kubikela kanye ka ku buntu bitupu bulopwe kupityila ku boloke butwala ku būmi bwa nyeke kupityila kudi Yesu Kidishitu Mfumwetu.+
bem_Latn